Ma d ijeqdar-nni imeqqranen mi ten-nexdem akk ad ten-nerr ad qqaren ɣer tqernay, mi qquren ad neslaxs talaxt tazeggaɣt ad asen-neḍlu ad asen-nɛawed amzay alama nekfa-ten akk.Ad dneswjed ticicin, ad newwet di tmedlin, ma yili d iṭij ad ten-nsufeɣ ɣer berra, ma yilli d ageffur ad tent-newwet di lḥiḍ n uɛeciw-nni n wactal .Mi kkawent tcicin-nni ad tent-nsers d taɛemmurt, mi d lawan ad neqqed nettruḥu nzeddem-d iqecuḍen, ad d-nawi wid n umadeɣ, wid n tneqlet ig aḥninen akken ur ttruẓen ara ijeqdar-nni ma d azemmur dirit i tuqqda.